
F' elix, divitias, qui recte impendere partas 
Egregius studuit, captus amore boni. 

Iste quidem sapiens, prudens ac nobilis heros. 
Cui vincens aevum gloria summa manet. 

Pars et equis, rhedis, choreis ac lusibus, omnem 
Insumit vitam, sive paterna bona. 

Pars autem, quorum melior sententia menti, 
Virtutem quaerit, dum bene ponit opes. 

Collibus in nostris, quos circum Flora decorat, 
Flora decus patria;, splendor in orbe nitens : 

Est urbe egressis tumulus, castrumque vetustum, 
Jampridem validum, tempore pene cadens. 

Sed quasi prodigia, rursus caput extulit altum. 
Eximii Domini Munificentis ope. 

Structum antiquitus, vertente aetate relictum. 
Sensim concutitur, mole ruitque su&. 

Omne solum tegitur dumis altisque ruinis. 

Una tremens turris fulmine fracta stetit. 

Hic bufo, mures, angues, hic noctua stridet, 

*° Qum, vanum vulgus, monstra strigesque timet. 

Quis lumen viderat, quis spectrum veste cruenta, 
Vel strepitum sensit, sive graves gemitus. 

Agricolae interea magni portenta timoris 
Augebant trepidi : credula plebs tremuit. 

25 A longe per noctem circumiere pavore, 

Ne quasset subitus frigida membra tremor. 

At pueri ignari, vani quandoque- pericli, 

Maceries lustrant, saxaque versa ruunt. 

Sic altus puteus, sic ima anfracta replentur 
30 Percussa ut referant antra sinu gemitum. 

Et quod non hostes, vel quod non efficit aitas, 
Fecere incaute, perque jocum pueri. 

Dum olim hos per colles venando leniter ibam, 

Huc, me, visendi rudera, duxit amor. 

35 Ardens ascendo tumulum, scandoque ruinas: 
Cunctaque respicio tecta subacta solo. 

Undique disjectas moles, avulsaque saxa. 

Confractos lapides, undique congeries. 

Tantum inter rimas serpebat sordida malva, 

43 Squalentes frutices, luxuriante rubo. 

Tempus erat quo Foebus vastum ambitus Olympum, 
Incumbens pelago, fraena relaxat equis; 

Tum campana procul tintinnans moesta videtur 
Functum flere diem, voce rogare Deum. 

45 Et regnare quies cum toto inceperit orbe. 

Cordibus alma venit grataque mcestitia. 

Hor& illoque loco, dudum meditabar inanem 
Mundi splendorem, cunctaque vana sui, 

Sistens ut Marius super Carthaginis oras, 

5° Sic, memini, vates carmine quod cecinit: — 

Alta jacet Carthago, sed vix signa suarum 
Celsa ruinarum, litus inane tenet. i 

Intereunt urbes, moriuntur regna, superbum 
Fastum vel pompam, gramen, arena tegit. 

Eloquar an sileam quaeque ipse miserrima vidi? 
Quaeque ipse audivi, quis mihi crediderit? 

Vix ea fatus eram, quando mihi visa repente, 
Insidens saxo, sic pueri umbra gemens: — 

Quis mihi leniet altum post tot fata dolorem ? 
Quis misero tandem triste levabit onus? 

Per superos oro, per sacri numen amoris. 

Ah I miserere animi, qui nimis atra tulit. 

Exoriare aliquis nostris ex fletibus ultor. 

Qui me restitues in decus omne meum. — 

Attonitus quis sit quaero, et quae causa doloris ? 
Sum castri Genius; dixit, et umbra fugit. 

Territus aspectu, deserto in litore, solus 
Evinctus dictis, corde dolente steti. 

At nox sidereo late circumdata peplo 
Montibus ex altis, nigra celerque cadit. 

Tum pulsis tenebris, aegre deserta reliqui 
Castra dolens, pueri, pectore verba gerens. 

Inde usque optavi per mcenia tectaque sarta, 
Illius ut finem posset habere dolor. 

Optans ista diu, mea semper vota fuere : 

Excepit tandem fervida vota Deus. 

Post aliquot menses, si quis spectaret ad Arctos, 
Inter Fesuleum Septimiumque jugum. 

Qua pridem albebant veteres sparsaeque ruinae. 
Tigna erecta in opus cernit, et artifices. 

Nam quidam Dominus dives, ditissimus immo, 
Qui quam dives opum, ditior est animo. 

Unde novae patriae magis obsequeretur et Urbi, 
Exegit facinus fortiter egregium. 

Dirutum emit castrum, quod neglexere profani. 
Nunc ornans colles excitat invidiam. 

Undique materies ciet, artificesque peritos : 
Structore, ah ! nuper, quem fera mors rapuit. 

Accingunt omnes operi, celerique labore, 

90 Assidui complent plurima, magna, brevi. 

Quis primum incendit vepres, quis rudera pellit,. 
Fundamenta fodit, saxa trabesque parat. 

Magnk vi lapides fabrilia scalpra retundunt. 

Ictibus infringunt: pondere terra tremit. 

* Fervet opus, resonant confuso murmure circum 
Valles Fesuleae, montis et antra cava. 

Viribus unitis, jam, jam protendere in altum 
Incipiunt turres, moenia, tecta domus. 

Undique visendi studio concurrit ad arcem, 

!oo Artis Flora novo percita prodigio. 

Obstupuere animi, rumorque increscit eundo : 
Advocat alta ferens, undique fama volans. 

Celtiber, huc Francus, Germanus, Belga, Britannus,. 
Omnibus ex orbis partibus hospes adest. 

106 Huc et ego accitus, communi ardore videndi. 

Una cum sociis jam nova castra peto. 

Per latam facilemque viam conscendere juvit. 
Crescentes frutices, culta videre loca. 

Nam vitis vegetat, pinus, cyparissus et ulmus, 

110 Qua vel nuda silex, vel rubus asper erat. 

Dum collem ascensu supero, qua plurimus Urbi 
Imminet, ecce senem pone sedere viam ; 

Prolixam barbam, perfusos pulvere crines, 
Squalentem vestem, grata sed ora gerens. 

115 Comiter assurgit, dictisque affatur amicis : — 

Non vos, me, vobis dicere: Ave, pigeat. 

Vos, ni fallor, amici sartam invisitis arcem : 

Pergite felices, jam prope limen adest. 

Si tantam optatis cursu contingere metam, 

120 Pergratum studium, duloe levamen erit. 

Vivat, qui dignatus priscam attollere molem ; 

Sic delere vetus, triste nefas valuit. — 

Tum vero ardemus scitari, et quaerere quali 
Allusit sceleri: sic ait ore gravi: — 

Quis coecam rabiem, quis cladem et funera fando 
Tardosque angores, temperet a lacrymis ? 

Heu miser atroci qui ccectk incenditur iri I 
Sero, sed incassum tristia damna dolet. 

Haec loca vi quondam circum regnata potenti, 
Haec arx hospitium grande dedere sibi. 

Per montes, solitus venando degere vitam. 

Tarde aut incerto rure redibat herus. 

Exigit ut festis expectet seque sacerdos. 

Nec sacrum celebret, donec et ipse venit. 

Indulget pastor; sed respectare morantem 
Fessi plebe diu, munera sacra facit. 

Expleto divini necdum altaris honore, 

Adstat venator, pene furore furens. 

Dentibus infrendens, gemitu graviora minatur. 

Et probra agglomerans, horrida dicta vomit. 

Nec reverens fanum, nec sacri dona Ministri, 
Contra illum explodit quae gerit arma manu. 

Missilis igne globus, fungenti, pectus, ad aram 
Perforat; hic animam, pace, precatus agit. 

Perpetrare malum facile; at reparare ruinas. 

Hic opus, hic labor est: "Vae furiose tibi I 

Post factuin, incautas noscuntur pondera culpae. 
Post mala sic plures irreparanda gemunt. 

Victimae adhuc sanguis fumabat, cum subit irae. 
Cura, dolor curae, cumque dolore pavor. 

Ut saeva quandoque Cain agitatus erinni 
Angitur infelix, horrida spectra videns. 

Intima vox animi tum clamat dira paventi: 

Heu ! fuge; terra negat ferre cruenta feram. 

155 Sic execratus, metuens hominumque Deique 
Justitiam meritam, suppliciumque suum. 

Mox gazas cumulat, condit puteo, et propere se 
Proripit a patriti, semper ubique miser. 

Infelix, exui qui culpil expellitur atrii: 

Extorri est angor saevior exilio. 

Sic homicidae castrum exinde horrore relictum, 
Tristis heri culpae pondere, pene ruit. — 

Talia fundens fletu, nos comitatur ad arcem; 

Inde, vale dicens, moestus iter sequitur. 

165 Jam legimus muros, et portae sistimus alta\ 

Quae cito stridenti cardine versa patet. 

« Apparet domus intus, et atria longa patescunt, » 
Scala, columnae, arcus, turris et os putei. 

Tum comis custos praestanti monstrat honore 
170 Jam expletas aedes, ac pretiosa bona. 

Quanta quidem potuit perquiri antiqua supellex 
Ornatura domos, huc bene gesta nitet. 

Tum primum veteri sarcitam more coquinam 
Vidimus, atque larem vasaque prisca casae. 

175 Hic paterae, pelves, patinae, genus omne patellae. 
Hic scyphus, olla, lebes, amphora cum poculis. 

Panditur annosum picturis, grande, severum, 
Triclinium: decorant mensa, lucerna, torus. 

Saevum si quis amet Martem, dein arma vetusta 
180 Cuiusvis saecli discriminata videt. 

Enses, arcum, hastas, loricas, cultra, sagittas, 
Balistas, clavas, scuta, ocreas, galeas. 

Quod vero mentes miratas perculit omnes. 

Divo Bernardo cella dicata fuit. 

185 Nam paries circum depictus, maxima vitae 
Gesta viri praebet; summi opus artificis. 

A muro jam delabente, novtl arte colores 
Traducti, has aedes mirifice decorant. 

Scandimus interea summse fastigia turris : 
Cernitur ictu oculi totaque desuper arx; 

Quam e sublimi vertice dulce videre venustas 
Alma: Flor® aedes, ruraque plena rosis ! 

Aspice nempe gigas ut surgat ad aetera fornix 
Majoris templi; quo nihil egregius! 

Quae solis radios reflectit vivida lympha 
Fertilis est Arnus, qui media urbe fluit. 

Turris in alto, ripis, contusa ictibus, adstans; 
Pro patria valuit, castra inimica nocens. 

Quae in monte assurgit septem de parte trionum 
Arx Siliana fuit, sic ea fama volat. 

Quas villa inter olivas colle emergit Eoo 
Est celebris satyro, sed magis artifice. 

Infra, hilari acclivo, qua horarum machina tinnit 
Vir rurat praestans sanguine, mente, modis. 

Quae tandem Majani alte turrita renidet, 

Sospitet egregium, qui hoc bene complet opus. 

Postquam dulcia rura et vasta aspeximus arva. 
Turri desiluit quisque, sed ire dolens. 

Ut puer a ludis pede lento et corde recedit. 

Sic aede eximii cedere displicuit. 

Attamen illecti media consedimus arce, 

Qua genialem umbram porticus alta pluit. 

Rursus opus laudatur grande, scopusque laboris. 
Auctoremque etiam scire laboris avent. 

Tunc hortor fari, distincti pandere laude, 

Tantus Mecoenas artibus ille quis est. 

Conticuere omnes, intentisque auribus adstant: 
Inde animo coepi grata referre libens. — 

Vos gratum optatis merito renovare tributum; 
Ast audere nimis grandia nescit iners. 

Sed si tantus amor, tantam cognoscere mentem. 
Pauca tot inter, ego, quae mihi nota, loquar. 

Sub coelum Hesperiae concurrunt undique amoenum. 
Nec non saepe mali, vero aliquando boni. 

Inter et hos venit generosus sorte Britannus: 
Moles ista refert quam probus et locuples. 

Dum vero, bene curat opes impendere vastas. 

Rura, arva, rndes et praedia restituens. 

Sic patriae nostrae veros providit honores. 

Esurienti panem, artibus auxilium. 

Is bene de patrii meret, is bene dignus amari. 

Qui solers nostrum juge decus studuit. 

Pro illius fami narratu plurima restant, 

Sed breviter dicam nomine, cuncta. Viri. 

Iste hospes meritus, qui nobis tanta decora 
Attulit, est locuples egregiusque Lider. 

Vivat is ergo vivat, et omni tempore felix. 

Donet Ei semper prospera cuncta, Deus. 

Usque in corde suo coelestis gratia regnet: 

In sano sospes, corpore, mens vigeat. 

Ad multos annos possit producere vitam 
Pro se, proque suis, artibus et patriae. — 

Dixeram, et extemplo coetus conclamat amicus: — 
Laude quidem dignus, dignus amore Lider. 




FLORENTIA, MDCCCLXVIU. 
Typis delle Murate. 



Digitized by Google 




